stanford-oval/wikipedia huggingface dataset:
Charles McNary

| Charles McNary |
| --- | --- |
 McNary vuonna 1931.
Henkilötiedot
Syntynyt: 12. kesäkuuta 1874
Kuollut: 25. helmikuuta 1944 (69 vuotta)
Kansalaisuus:  Yhdysvallat
Ammatti:  Senaattori
Charles McNary (12. kesäkuuta 1874 – 25. helmikuuta 1944) oli yhdysvaltalainen republikaanitaustainen Oregonin osavaltiota edustanut senaattori, johon hänet nimitettiin vuonna 1917 kuvernööri James Withycomben toimesta.
McNary opiskeli nuoruudessa Stanfordin yliopistossa. Edustaessaan Oregonia hän vaikutti paljon lainasäädännön uudistustoimiin ja presidentti Franklin D. Rooseveltin New Deal -politiikkaan. Sittemmin McNary toimi myös Willametten yliopiston oikeustieteellisen tiedekunnan dekaanina, minkä lisäksi hän toteutti uraa Oregonin korkeimmassa oikeudessa. Hän oli suosittu ja sai mainetta lausunnoillaan, jotka tukivat osavaltion progressiivisia uudistuksia.
McNary oli luonnonläheinen, mikä näkyi osassa hänen puheistaan. Hän tutki laajalti metsälainsäädäntöä 1900-luvulla New Yorkin kongressiedustaja John D. Clarkin kanssa.
Aiheesta muualla

Kuvia tai muita tiedostoja aiheesta Charles McNary Wikimedia Commonsissa
Cm

Cm tarkoittaa seuraavia:
curium, kemiallinen merkki Cm, alkuaine
senttimetri, tunnus cm, pituuden yksikkö
Kamerun, ISO 3166-1 -koodi CM, valtio tai muu maantieteellinen alue
Copa Airlines, IATA-koodi CM, lentoyhtiö
c-molli, nuottikirjoitusmerkintä Cm, sointu
900, roomalaisin numeroin CM, lukusana
K-Citymarket, aiemmin K-citymarket ja Citymarket, CM, tavarataloketju
FIDE:n mestariehdokas (engl. Candidate Master, CM), eräs shakin arvonimistä
commercial message, CM, mainosfilmi
Cantores Minores, CM, kuoro
senttimorgan, cM, kromosomilokusten etäisyysyksikkö perinnöllisyystieteessä
Charlestonin maanjäristys

| Charlestonin maanjäristys |
| --- | --- |
 Järistyksen jälkeistä hävitystä Charlestonissa.
Päivämäärä:  31. elokuuta 1886
Maat, joihin vaikutukset ulottuivat:   Yhdysvallat
Henkilövahingot:  60
Charlestonin maanjäristys oli 31. elokuuta 1886 Charlestonissa Etelä-Carolinassa tapahtunut maanjäristys, joka vaati 60 ihmisen hengen. Se on Yhdysvaltojen kaakkoisosan tuhoisin maanjäristys. Aineellisia vahinkoja raportoitiin Alabamassa, Ohiossa, itäisessä Kentuckyssa, eteläisessä Virginiassa sekä Länsi-Virginiassa.
Clive Puzey

| Clive Puzey> Henkilötiedot |
| --- | --- |
Kansalaisuus:   Rhodesia
Formula 1 -ura
Aktiivivuodet:  1965
Talli(t):  Lotus (yksityinen)
Kilpailuja:  1 (0 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Etelä-Afrikan Grand Prix 1965
Viimeinen kilpailu:  Etelä-Afrikan Grand Prix 1965
Clive Puzey (s. 11. heinäkuuta 1941 Bulawayo, Rhodesia) on entinen rhodesialainen autourheilija. Hän osallistui ensimmäistä kertaa Etelä-Afrikan Formula 1 -mestaruussarjaan vuonna 1963 Lotuksen 18/21-autolla, ja oli seuraavana vuonna Randin Grand Prix'ssä seitsemäs. Hän saavutti kolme palkintosijaa kaudella 1966. Hän kilpaili sarjassa vuoteen 1969 saakka.
Formula 1 -kaudella 1965 Puzey osallistui yhteen F1-osakilpailuun, Etelä-Afrikan Grand Prix'hin. Hän kuitenkin karsiutui, eikä päässyt starttaamaan kilpailuun.
Kilpauransa jälkeen Puzey piti huoltoasemaa Bulawayossa vuoteen 2000 saakka, jolloin sinne hyökättiin kansannousun aikana, koska Puzey vastusti avoimesti Robert Mugaben politiikkaa. Hän on myöhemmin muuttanut Australiaan.
Formula 1 -tulokset

| Vuosi | Talli | Runko | Moottori | 1 | 2 | 3 | 4 | 5 | 6 | 7 | 8 | 9 | 10 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1965 | Clive Puzey Motors (yksityinen Lotus) | Lotus  18 | Climax  S4 | RSA DNPQ | MON | BEL | FRA | GBR | NED | GER | ITA | USA | MEX | - | 0 |
Käännös suomeksi
Christian Christiansen

| Christian Christiansen> Tanskan kalastusministeri |
| --- | --- |
 Hans Hedtoftin III ja Hans Christian Hansenin I hallitus 30. syyskuuta 1953 – 28. toukokuuta 1957  
Edeltäjä:  Knud Rée
Seuraaja:  Oluf Pedersen
 Hans Hedtoftin I ja II hallitus 13. marraskuuta 1947 – 30. lokakuuta 1950  
Edeltäjä:  Erik Eriksen
Seuraaja:  Knud Rée
Kansankäräjäedustaja
 1935–1963 1932–1932  
Tanskan sosiaalidemokraattisten nuorten puheenjohtaja
 1920–1927  
Henkilötiedot
Koko nimi:  Jens Carl Christian Marinus Christiansen
Syntynyt: 14. syyskuuta 1895 Hjortshøj, Tanska
Kuollut: 6. helmikuuta 1963 (67 vuotta)
Tiedot
Puolue:  Sosiaalidemokraatit
Jens Carl Christian Marinus Christiansen (14. syyskuuta 1895 Hjortshøj – 6. helmikuuta 1963) oli tanskalainen sosiaalidemokraattinen poliitikko. Hän istui kansankäräjillä vuosina 1932 ja 1935–1963 sekä toimi Tanskan kalastusministerinä 1947–1950 ja 1953–1957. Hän oli myös Tanskan sosiaalidemokraattisten nuorten ensimmäinen puheenjohtaja 1920–1927.
Aiheesta muualla

Christian Christiansen Tanskan kansankäräjien verkkosivuilla (tanskaksi)
Christian Cantwell

| Mitalit | Mitalit | Mitalit |  |
| --- | --- | --- | --- |
|  Christian Cantwell |  Christian Cantwell |  Christian Cantwell |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Peking 2008 | kuulantyöntö |  |
| MM-kilpailut  | MM-kilpailut  | MM-kilpailut  |  |
|  Kultaa | Berliini 2009 | kuulantyöntö |  |
|  Pronssia | Daegu 2011 | kuulantyöntö |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Budapest 2004 | kuulantyöntö |  |
|  Kultaa | Valencia 2008 | kuulantyöntö |  |
|  Kultaa | Doha 2010 | kuulantyöntö |  |
Christian Cantwell (s. 30. syyskuuta 1980 Jefferson City, Missouri) on yhdysvaltalainen kuulantyöntäjä.
Cantwellin valmentajana toimii Brett Halter ja agenttina John Nubani.
Seohyun

| Seo Ju-hyun> 서주현 |
| --- | --- |
 Seohyun elokuussa 2015.
Henkilötiedot
Syntynyt: 28. kesäkuuta 1991 (ikä 33)
Ammatti:  laulaja, näyttelijä
Muusikko
Taiteilijanimi:  Seohyun (서현)
Aktiivisena:  2007–
Tyylilajit:  pop
Soittimet:  kitara 
Yhtyeet:  Girls’ Generation TTS
Levy-yhtiöt:  SM Entertainment
 Nimikirjoitus
Aiheesta muualla
www.namooactors.com/bbs/board.php?bo_table=nm5301&ckattempt=1
  [ Muokkaa Wikidatassa ] [ ohje ]  
Seohyun (oikealta nimeltään Seo Ju-hyun, kor. 서주현, s. 28. kesäkuuta 1991) on eteläkorealainen laulaja ja näyttelijä. Hänet tunnetaan yhtyeestä Girls’ Generation ja sen aliryhmästä TTS.
Nuoruus

Seohyun syntyi Soulissa Etelä-Koreassa 28. kesäkuuta 1991.
Hänen äitinsä Kim Young-ah on pianonopettaja, joka opetti Seohyunia tämän ollessa viisivuotias. Seohyun on perheensä ainoa lapsi.[lähde? ]
SM Entertainmentin kykyjenetsijä löysi peruskoulussa opiskelevan Seohyunin junamatkansa aikana, ja kannusti häntä koe-esiintymään yhtiöön. Seohyun koe-esiintyi yhtiölle vuonna 2003, ja pääsi sisään. Hän lauloi koe-esiintymisessään lastenlauluja toisin kuin muut pyrkijät, jotka lauloivat popkappaleita. Seohyun kävi Soulin keskikoulua ja Daeyoungin lukiota ennen siirtymistään Jeonjun taidelukioon, josta hän valmistui vuonna 2010. Hän valmistui Donggukin yliopistosta vuonna 2014, suorittaen näyttelemisen tutkinnon ja saaden saavutuspalkinnon yliopiston päättäjäisissä. Girls' Generationin jäsen Yoona kävi myös samaa yliopistoa.
Ura > 2007–2011: Girls' Generation ja soolojulkaisut

Seohyun aloitti koulutuksensa SM Entertainmentissa liityttyään yhtiöön. Hänet valittiin Girls' Generationin jäseneksi vuonna 2007. Silloin yhdeksänjäseninen tyttöyhtye debytoi 5. elokuuta 2007.
Vuonna 2010 Seohyun esiintyi MBC:n tosi-tv-ohjelmassa We Got Married CN Bluen laulaja Jung Yong-hwa parinaan. He esittivät yhdessä olevaa pariskuntaa kuvaten millaista elämä olisi, jos he olisivat naimisissa.
Seohyun julkaisi soolokappaleen "It's Okay Even If It Hurts" televisiodraamaan Kim Soo Ro vuonna 2010, ja kappaleen "I'll Wait for You" televisiosarjaan Fashion King. Seohyun on julkaissut uransa aikana useita duettoja: "Journey" TVXQ:n kanssa televisiodraamaan Paradise Ranch, "Dreams Comes True" Super Juniorin Donghaen kanssa vuoden 2011 Aasian musiikkifestivaaleille, "The Magic of Yellow Ribbon" Kim Hyun Joongin kanssa The Face Shopin mainokseen ja "Don't Say No" Brown Eyesin Yoon Gunin kanssa. Hän lauloi myös kappaleen "JjaRaJaJja" Joo Hyun-min kanssa, joka sai ehdokkuuden vuoden 2009 Mnetin palkintogaalassa kategoriassa Vuoden trot-musiikki. Seohyun on duetoinut myös Girls' Generationin jäsenten kanssa kappaleissa "Oppa Nappa" ja "It's Fantastic" Jessican ja Tiffanyn kanssa. Vuonna 2010, hän osallistui projektiin G-20 lisätäkseen yleisön osallistumista Soulissa vuonna 2010 järjestettyyn tapaamiseen kappaleella "Let's Go". Hän lauloi myös kappaleen "S.E.O.U.L" (yhdessä Super Juniorin ja Girls’ Generationin jäsenten kanssa) edistääkseen Soulin kaupungin turismia.
Ura > 2012–: TTS:n debyytti ja musiikkiteatteri

Seohyun ja Taeyeon valittiin ääninäyttelijöiksi koreaksi dubattuun animaatioelokuvaan Itse ilkimys (2010) ja sen jatko-osaan Itse ilkimys 2 (2013). Taeyeon ääninäytteli Margoa ja Seohyun Margon nuorempaa siskoa Edithiä. Seohyun näytteli ensimmäisen kerran SBS:n televisiodraamassa Passionate Love. Hän näytteli sivuhenkilöä Han Yoo Rim, joka on Sung Hoonin esittämän miespääosan ensirakkaus. Seohyun ja Sunny toimivat myös taustajuontajina MBC:n tosi-tv-ohjelmassa Real Men. Seohyun muodosti yhdessä Girls’ Generationin jäsenten Taeyeonin ja Tiffanyn kanssa aliryhmän nimeltä TTS vuonna 2012. Ryhmä julkaisi ensimmäisen minialbuminsa Twinkle samana vuonna, ja toisen minialbuminsa Holler vuonna 2014. He juonsivat MBC:n musiikkiohjelmaa Music Core vuoden 2012 helmikuusta vuoden 2013 huhtikuuhun. Seohyun juonsi myös väliaikaisesti MBC:n musiikkiohjelmaa 2012 Gayo Daejun Lee Joonin, Boomin ja Lee Hwijaen kanssa.
Seohyun sanoitti kappaleet "Baby Maybe" ja "XYZ" yhdessä Sooyoungin ja Yurin kanssa Girls' Generationin neljännelle koreankieliselle albumille I Got a Boy. Hän kirjoitti myös sanat TTS:n minialbumin Holler kappaleeseen "Only U". Hän ilmaisi sanoitusten olevan "rakkauden vilpittömyydestä, tosirakkaudesta. Siitä, kun rakastut useasti, mutta elämässäsi on aina joku tietty jota et unohda. Ja siitä, että haluan löytää sen tietyn oikean, kaikista niistä ihmisistä joita tapaan elämässäni, ja pitää hänet siellä ikuisesti."
Seohyun on ilmaissut mielenkiintoa musikaalien tekoon. Laulaja jopa tunnusti toiveensa esittää koreankieliset versiot musikaaleista Chicago, Wicked ja 42nd Street jonain päivänä. Vuonna 2014 Seohyun sai pääroolin musikaalissa Moon Embracing the Sun, joka perustuu samannimiseen novelliin. Myöhemmin hän sai myös pääroolin koreankielisestä versiosta musikaalista Tuulen viemää. Vuoden 2014 myöhemmällä vuosipuoliskolla, Seohyun esiintyi Taeyeonin ja Tiffanyn kanssa tosi-tv-ohjelmassa The TaeTiSeo. Ohjelma näytti lähikuvaa ja henkilökohtaista puolta heidän normaalista arjestaan. Samana vuonna Seohyun esiintyi MBC:n tosi-tv-ohjelmassa Infinity Challenge eteläkorealaisen yhtyeen S.E.S. jäsenen Eugenen tilalla, joka ei raskautensa vuoksi päässyt osallistumaan ohjelmaan.
Ura > 2017–: soolodebyytti

Seohyunin ensimmäinen sooloalbumi, Don't Say No, julkaistiin tammikuun 17. päivä. Myös ensimmäinen single kantoi samaa nimeä. Albuminen seitsemästä kappaleesta kuuden kirjoittamiseen Seohyun on osallistunut, ja yhdellä kappaleista vierailee laulaja Eric Nam.
Hyväntekeväisyys

Vuonna 2010 Soulin koululautakunta nimesi Seohyunin Etelä-Korean hyväntahdonlähettilääksi levittämään sanaa koululiikunnasta. Seohyun nimitettiin Unicefin lähettilääksi vuonna 2011. Myöhemmin hänet nimitettiin hyväntahdonlähettilääksi Expo-maailmannäyttelyssä vuonna 2012. Seohyun lahjoitti 100 miljoonaa Etelä-Korean wonia Donggukin yliopistolle köyhien opiskelijoiden auttamista varten. Seohyun ilmaisi olleensa "halukas auttamaan opiskelijoita joilla on suuri unelma, mutta eivät voi muuta kuin luopua koulutuksestaan perheasioidensa takia." Vuonna 2014 Seohyun osallistui hyväntekeväisyyskonsertiin "Happy Day", ja lahjoitti osan omaisuudestaan tukeakseen syyrialaisia pakolaislapsia.
Diskografia > Soolojulkaisut

| Vuosi | Albumi | Kappale | Aika | Muuta |
| --- | --- | --- | --- | --- |
| 2007 | Thirty Thousand Miles in Search of My Son | "Touch the Sky" | 03:49 | Taeyeonin, Jessican, Sunnyn ja Tiffanyn kanssa |
| 2008 | Roommate | "Love Hate" | 03:45 | Jessican ja Tiffanyn kanssa |
| 2008 | It's Fantastic | "It's Fantastic" | 03:40 | Jessican ja Tiffanyn kanssa |
| 2008 | Hong Gildong | "The Little Boat (작은 배)" | 03:27 | Taeyeonin, Jessican, Sunnyn ja Tiffanyn kanssa |
| 2008 | – | "Haptic Motion" | 01:31 | Taeyeonin, Jessican ja Sunnyn kanssa |
| 2009 | Jjarajajja | "Jjarajajja" | 02:58 | Joo Hyun-Min ja Davichin kanssa |
| 2009 | Heading to the Ground | "Motion" | 04:06 | Taeyeonin, Jessican, Sunnyn ja Tiffanyn kanssa |
| 2009 | – | "S.E.O.U.L." | 03:47 | Taeyeonin, Jessican, Sunnyn ja Super Juniorin Kyuhyunin, Sungminin, Ryeowookin, Donghaen ja Leeteukin kanssa |
| 2009 | – | "I Can't Bear Anymore (Bear Song)" | 02:43 | Taeyeonin, Jessican ja Sunnyn kanssa |
| 2010 | – | "Cabi Song" | 03:19 | Taeyeonin, Tiffanyn, Jessican, Sunnyn, Chansungin, Junsun ja Taecyeonin kanssa |
| 2010 | – | "Cooky" | 02:50 | Tiffanyn, Jessican ja Sunnyn kanssa |
| 2010 | My Friend Haechi | "Haechi Song" (해치송) | 03:26 | Taeyeonin, Jessican, Sunnyn ja Tiffanyn kanssa |
| 2010 | Kim Soo Ro | "It's Okay Even If It Hurts" | 04:37 | Soolo |
| 2010 | Let's Go | "Let's Go" | 03:31 | Muiden artistien kanssa |
| 2011 | – | "Dreams Comes True" | 03:26 | Lee Donghaen kanssa |
| 2011 | – | "The Magic of Yellow Ribbon" | 02:42 | Kim Hyun-joongin kanssa |
| 2011 | Keep Your Head Down | "Journey" | 04:33 | TVXQ:n kanssa |
| 2012 | – | "Don't Say No" | 03:25 | Yoon Gunin kanssa |
| 2012 | Fashion King | "I'll Wait for You" | 04:46 | Soolo |
| 2013 | – | "T'PLE Couple Song" | 02:44 | Cho Kyuhyunin kanssa |
| 2013 | Gayo Daejun: Friendship Project | "You Are A Miracle" | 06:11 | Muiden artistien kanssa |
| 2014 | Make Your Move | "Cheap Creeper" | 03:01 | Jessican, Taeyeonin, Tiffanyn ja Sunnyn kanssa |
Filmografia > Elokuvat

| Vuosi | Nimi | Rooli | Muuta |
| --- | --- | --- | --- |
| 2010 | Itse ilkimys | Edith | koreankielinen dubbaus |
| 2012 | I AM. – SM Town Live World Tour in Madison Square Garden | Itsenään | SM Townista kertova elämäkerrallinen elokuva |
| 2013 | Itse ilkimys 2 | Edith | koreankielinen dubbaus |
| 2014 | My Brilliant Life | Itsenään | cameorooli Taeyeonin ja Tiffanyn kanssa |
| 2015 | SMTown The Stage | Itsenään | SM Townista kertova dokumentti |
Filmografia > Televisiosarjat

| Vuosi | Nimi | Televisiokanava | Rooli | Muuta |
| --- | --- | --- | --- | --- |
| 2007 | Kimcheed Radish Cubes | MBC | Girls' Generation | cameorooli |
| 2008 | Unstoppable Marriage | KBS | Yksi Bulgwang-dongin seitsemästä prinsessasta | cameorooli |
| 2010–2011 | We Got Married | MBC | Vakituinen jäsen | Yonghwan kanssa |
| 2012–2013 | Show! Music Core | MBC | Juontaja | Taeyeonin ja Tiffanyn kanssa |
| 2013 | Passionate Love | SBS | Han Yoo-rim | sivuhenkilö |
| 2013 | Real Men | MBC | Kertoja | Sunnyn kanssa |
| 2014 | The TaeTiSeo | OnStyle | Vakituinen jäsen | Taeyeonin ja Tiffanyn kanssa (8 jaksoa) |
| 2014–2015 | Infinity Challenge | MBC | Laulaja | S.E.S:in kanssa |
| 2015 | The Producers | KBS | Itsenään | cameorooli Taeyeonin ja Tiffanyn kanssa |
| 2015 | Warm and Cozy | MBC | Hwang Yura | cameorooli |
Filmografia > Musiikkiteatteri

| Vuosi | Nimi | Rooli | Muuta |
| --- | --- | --- | --- |
| 2014 | Moon Embracing the Sun | Heo Yeon-woo | Päähenkilö |
| 2015 | Gone with the Wind | Scarlett O'Hara | Päähenkilö |
Palkinnot

| Vuosi | Kategoria | Teos | Tulos |
| --- | --- | --- | --- |
| 2009 | Vuoden trot-kappale | "JjaRaJaJja" (Joo Hyun-Min ja Davichin kanssa) | Ehdokkuus |
| 2010 | Tunnustuspalkinto | Itsenään | Voitto |
| 2010 | Suosituin pari | YongSeo (Jung Yong-hwan kanssa) | Voitto |
| 2011 | Kuumin kampusjumalatar | Itsenään | Ehdokkuus |
| 2011 | Söpöin ja upein nainen | Itsenään | Ehdokkuus |
| 2013 | Paras draamakappale | "I'll Wait for You" | Ehdokkuus |
Aiheesta muualla

Seohyun Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Seohyun – 31.10.2015 versio
Girls’ Generation
| --- | --- |
Studioalbumit:   Girls’ Generation  Oh!  Girls’ Generation  The Boys  Girls & Peace  I Got a Boy  Love & Peace  Lion Heart  Holiday Night  Forever 1 
EP:t:   Gee  Tell Me Your Wish (Genie)  Hoot  Mr.Mr. 
Singlet:   ”Into the New World”  ”Girls’ Generation”  ”Kissing You”  ”Baby Baby”  ”Gee”  ”Way to Go!”  ”Tell Me Your Wish (Genie)”  ”Chocolate Love”  ”S.E.O.U.L.”  ”Oh!”  ”Mr. Taxi/Run Devil Run”  ”Hoot”  ”Visual Dreams”  ”The Boys”  ”Paparazzi”  ”All My Love Is for You”  ”Flower Power”  ”Dancing Queen”  ”I Got a Boy”  ”Love & Girls”  ”Galaxy Supernova”  ”My Oh My”  ”Mr.Mr.” 
Muuta:   Diskografia  SM Entertainment  Girls’ Generation-TTS 
Käännös suomeksi
Couzon-au-Mont-d’Or

Kirkko Couzon-au-Mont-d’Orissa.
Couzon-au-Mont-d’Or on kunta Rhônen departementissa Rhône-Alpesin hallintoalueella Ranskassa. Kunnassa oli 2 609 asukasta vuoden 1999 väestönlaskennassa. Couzon-au-Mont-d’Orin pinta-ala on kolme neliökilometriä. Couzon-au-Mont-d’Or kuuluu Lyonin suurkaupunkialueeseen Communauté urbaine de Lyon.
Chicago Stags

| Chicago Stags |
| --- | --- |

Konferenssi:  Läntinen (1946–1949) Keskinen (1949–1950)
Divisioona:  Läntinen
Perustettu:  1946
Historia:  Chicago Stags 1946–1950
Areena:  Chicago Stadium
Kotipaikka:  Chicago, Illinois
Värit:           
Mestaruudet:  0
Konferenssin mestaruudet:  1 (1947)
Divisioonan mestaruudet:  0
Chicago Stags oli vuosina 1946–1950 toiminut NBA-seura. Seura pelasi parhaimmillaan sarjan loppuotteluissa.
Historia

Seura perustettiin vuonna 1946. Joukkueen ensimmäiseksi päävalmentajaksi palkattiin yliopistovalmentaja Harold Olsen. Sarjan ensimmäisellä kaudella Stags sijoittui konferenssinsa ensimmäiseksi St. Louis Bombersin kanssa. Tämän takia pelattiin ylimääräinen ottelu, jonka Chicago voitti. Koska tuolloin konferenssien voittajat kohtasivat toisensa heti pudotuspeleissä, ei voitosta ollut joukkueella hyötyä. Ensimmäisellä pudotuspelikierroksella Chicago voitti Red Auerbachin valmentaman Washington Capitolsin voitoin 4–2 ja eteni loppuotteluihin. Joukkue hävisi kolme ensimmäistä ottelua Philadelphia Warriorsille ja lopulta koko ottelusarjan voitoin 4–1. Kauden jälkeen Chicago hankki tähdistöjoukkueeseen valitun Stan Miasekin. Kausi 1947–1948 sujui joukkueelta edelliskautta huonommin ja lopputuloksena oli 28 voittoa ja 20 tappiota. Koska sarja oli tasainen, olivat myös Baltimore Bullets ja Boston Celtics samoissa pistelukemissa. Tämän takia Chicago pelasi molempia joukkueita vastaan yhden pelin. Stags voitti Washingtonin, mutta hävisi Baltimorelle, jolloin seura sai pudotuspeleissä vastaansa Boston Celticsin. Chicago eteni välieriin voitettuaan Celticsin otteluvoitoin 2–1, mutta välierissä joukkue hävisi Baltimorelle suoraan voitoin 2–0.
Ennen seuraavaa kautta Stags kutsui afroamerikkalaisia pelaajia try-outille ja lopulta kuusi pelaajaa palkattiin joukkueeseen. Stags olikin ensimmäisiä joukkueita, johon palkattiin värillisiä pelaajia. Seuran kahtena viimeisenä kautena joukkue eteni aina pudotuspeleihin, mutta putosi divisioonan välierissä pois. Kauden 1949–1950 jälkeen seuran toiminta lopetettiin, koska kaupungissa joukkueeseen ei osoitettu tarpeeksi kiinnostusta. Stagsilla oli vielä muun muassa Bob Cousyn pelioikeudet, jotka luovutettiin lopulta Boston Celticsille.
Aiheesta muualla

Basketball-Reference (englanniksi)
Cascades

| Cascades |
| --- | --- |
 Karfiguélan putoukset.
 Sijainti
Valtio:  Burkina Faso
Hallinto:  
 – hallinnollinen keskus:  Banfora
Pinta-ala:  18 424 km²
Väkiluku (2006):  531 808
Fabédougoun kallioita.
Cascades on hallintoalue Burkina Fason lounaisosassa. Sen pääkaupunki on Banfora. Alueella on vuoden 2006 väestönlaskennan mukaan 531 808 asukasta. Pinta-ala on 18 424 neliökilometriä.
Maantiede, ilmasto ja luonto

Vuonna 2011 perustettu alue käsittää 6,7 % Burkina Fason pinta-alasta. Se rajoittuu pohjoisessa Hauts-Bassinsin ja idässä Sud-Ouestin alueisiin, etelässä Norsunluurannikkoon ja lännessä Maliin.
Maisemaa leimaavat tasangot ja keskimäärin 450 metriä korkeat ylängöt. Alueella sijaitsee maan korkein kohta Ténakourou (747 metriä merenpinnasta). Vesistöjä ovat Comoé ja sen sivujoet, joista tärkein on Léraba.
Ilmasto on sudanilaistyyppinen. Sadekausi kestää huhtikuusta lokakuuhun. Lämpötilat vaihtelevat 17 ja 36 asteen välillä.
Kasvillisuus on korkean sademäärän ansiosta hyvin monipuolinen. Se käsittää puu- ja metsäsavannia, korkeaa avointa metsää, galleriametsiä ja ruohikkoa. Tärkeimmät metsäalueet ovat Dioufoula ja Dida. Eläimistöön kuuluvat norsut, virtahevot, puhvelit, pahkasiat, leijonat, leopardit, hyeenat, paviaanit, krokotiilit, varaanit, pytonkäärmeet, kilpikonnat ja monet lintulajit.
Hallinnollinen jako ja asutus

Alueeseen kuuluu kaksi provinssia, 17 departementtia, kolme kaupunkikuntaa, 14 maalaiskuntaa ja 275 kylää. Provinssit ovat Comoé ja Léraba ja kaupunkikunnat Banfora, Niangoloko ja Sindou.
Alueella asuu 3,8 % Burkina Fason väestöstä. Kaupunkiväestön osuus on 19,3 %.
Asukkaat ovat etupäässä djulia, moseja, senufoja, gouineja, fulbeja, karaboroja, komonoja, turkia ja toussianeja. Puhutuimmat kielet ovat djula (18,4 %), moore (16,4 %), senufo (14,9 %), cerma (10,5 %) ja fulani (5,7 %). Djulaa tai bambaraa puhutaan varsinkin kaupungeissa (46,6 %). Muslimeja on 76,6 %, animisteja 14,2 %, katolisia 6,7 % ja protestantteja 1,3 %.
Liikenne ja talous

Alueen läpi kulkee Abidjanin ja Niameyn välinen maantie ja Abidjanin–Nigerin rautatie. Banforasta on 85 kilometriä Bobo-Dioulassoon ja 450 kilometriä maan pääkaupunkiin Ouagadougouun.
Väestöstä 80 % harjoittaa maanviljelyä ja karjanhoitoa. Muita elinkeinoja ovat kaupankäynti ja käsityöammatit. Alueella on myös elintarvike- ja kemian teollisuutta. Banfora on tärkeä rajakaupan keskus.
Cascades on Burkina Fason tärkein matkailukohde. Sen nähtävyyksiä ovat Banforan, Karfiguélan ja Toumyn vesiputoukset sekä Fabédougoun ja Sindoun kalliot.
Canada Olympic Park bobsleigh, luge, and skeleton track

| Canada Olympic Park bobsleigh, luge, and skeleton track |
| --- | --- |
 Miesten ohjaskelkkailun lähtö kuvattuna vuonna 2006.
Paikkakunta:: Calgary, Alberta
Maa::  Kanada
Katsojakapasiteetti:: 25 000
Avattu:: 1986
Rakenne
Kokonaispituus:: 1 844 m
Kilpailupituus:: 1 494 m
Mutkia:: 19
Maksimijyrkkyys:: 15 %
Minimijyrkkyys:: -5 %
Keskijyrkkyys:: 8 %
Canada Olympic Park bobsleigh, luge, and skeleton track on ratti-, skeleton- ja ohjaskelkkailuun soveltuva kelkkailurata Canada Olympic Parkissa Calgaryssa Kanadassa.
Rataprofiili.
Canada Olympic Park bobsleigh, luge, and skeleton trackilla järjestettiin vuoden 1988 talviolympialaisten kelkkailukilpailut. Kelkkailurata on isännöinyt myös useita MM-kilpailuja ja radalla lasketaan säännöllisesti maailmancupkilpailuja.
Historia

Rataa rakennettiin syksystä 1984 kevääseen 1986 vuoden 1988 Calgaryn talviolympialaisia varten. Talviolympialaisissa Jamaika osallistui ensimmäistä kertaa neljän hengen rattikelkailukilpailuun, josta tehtiin myöhemmin Kelkkajengi-elokuva.
Tietoja radasta

| Laji | Kilpailupituus | Mutkia | Korkeusero | Maksimijyrkkyys | Keskijyrkkyys |
| --- | --- | --- | --- | --- | --- |
| Rattikelkkailu ja skeleton | 1 494 m | 14 | 121 m | 15 % | 8,1 % |
| Ohjaskelkkailu miehet | 1 494 m | 14 |  | 19,9 % | ~8,3 % |
| Ohjaskelkkailu naiset | 1 487 m | 14 |  | 15 % | ~7,5 % |
| Ohjaskelkkailu parit | 1 114 m | 10 |  | 15 % | ~8,4 % |
G-voimamaksimi: 4,5 G
Maksiminopeus: 130 km/h
| # | Nimi | Nimeämisen selitys |
| --- | --- | --- |
| 6., 7., 8. | Omega | Oomegan symbolin muotoinen mutka yhdistelmä. |
| 9. | Kreisel |  |
| 10., 11., 12., 13. | Labyrinth | Neljä peräkkäistä mutkaa ilman suoraa. |
| 14. | Finish Curve | Radan viimeinen mutka ennen maalia. |